05 Mai 2020

Comunicat de presă

Documentele pentru obținerea șomajului tehnic se depun prin aplicația aici.gov.ro

Documentele necesare pentru obținerea șomajului tehnic aferente lunii aprilie 2020 se vor descărca și vor fi transmise agențiilor pentru ocuparea forței de muncă accesând link-ul: <https://aici.gov.ro/>.

Pe platformă se regăsește Ghidul de utilizare pe care ar fi indicat ca angajatorii să îl parcurgă.

Transmiterea documentelor prin platforma aici.gov.ro va asigura procesarea mai rapidă a documentelor, o evidență mai bună a actelor transmise și va facilita accesul la formularele ce trebuie completate.

De asemenea, cererile vor fi editate în format inteligent pentru a ajuta angajatorii să calculeze indemnizația solicitată și vor fi limitate erorile cu privire la datele firmei, numărul contului bancar, CNP, etc.

Rugăm angajatorii să completeze cu responsabilitate documentele, acestea trebuind să fie asumate și semnate de către administratorul sau reprezentantul legal al firmei.

Angajatorii sau angajații care doresc să obțină informații suplimentare cu privire la acordarea șomajului tehnic, pot apela: 021/4444-000, număr cu tarif normal.

Agenţia Judeţeană pentru Ocuparea Forţei de Muncă Caraș-Severin